Diari Oficial de la Generalitat Valenciana


Sumari del DOGV 4995, del 28-04-2005 (2005/3814)

Judici número 179/2004. Cèdula de notificació.
----------------------------------------------

### Dades del document

Número de DOGV
:   4995

Data del DOGV
:   28-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3814


Organisme emissor
:   Jutjat de Primera Instància Número 22 de València

Tipus de document
:   Anunci

Judici número 179/2004. Cèdula de notificació. [2005/A3814]
  
Procediment: judici verbal de desnonament número 179/2004.
  
Judici: verbal desnonament 179/2004.
  
Part demandant: Vicente Blasco Alapont i María Jesús López Llácer.
  
Part demandada: Roque Gallegos Navarro (rebel).
  
En el judici referit, s'ha dictat la resolució que, literalment, és com es diu tot seguit:
  
«Sentència número 48/2005.
  
Jutge que la dicta: Ricardo Razola García.
  
Lloc: València.
  
Data: 8 de març de 2005.
  
Ricardo Razola García, magistrat jutge del Jutjat de Primera Instància número 22 de València, ha vist les presents actuacions de judici verbal, número 179/2004, en les quals han intervingut, com a actors, Vicente Blasco Alapont i María Jesús López Llácer, representats per la procuradora Elvira Santacatalina Ferrer, i dirigit pel lletrat Alberto García Roca, i com a demandat, Roque Gallegos Navarro, en situació processal de rebel·lia; exercint l'acció sobre resolució de contracte d'arrendament urbà per no pagar rendes i per reclamació d'estes, en virtut de la potestat jurisdiccional que ens confereix la sobirania popular, i en nom de sa majestat el rei, dicte la sentència que es basa en els següents:
  
Antecedents de fet
  
1. En data 25 de febrer de 2004, va entrar en este Jutjat, procedent de repartiment, la demanda de judici de desnonament presentada pels actors contra el demandat, al qual li van arrendar un habitatge siti al carrer de Crevillent, número 10, porta 34, de València. L'arrendatari va deixar de pagar la renda corresponent als mesos de juny a setembre de 2003, per un import de 4.500 euros, més 810,58 euros per despeses. En data 3 de desembre de 2003, es va indicar a l'arrendatari la voluntat de no prorrogar el contracte i va estar conforme amb el lliurament de les claus, però no les va lliurar en la data de la demanda. No pertoca l'enervació. Invoquen fonaments de dret i demanen que, atés que pertoca el desnonament, que es condemne el demandat a desallotjar la finca i a pagar 5.310,58 euros, més els interessos que es meriten i no es paguen, i en costes. Adjunten documents per a donar suport a la seua pretensió.
  
2. Una vegada aportat l'últim rebut de l'impost sobre béns immobles (IBI) per a acreditar la quantia, mitjançant la Interlocutòria de data 22 de març de 2004, es va admetre a tràmit la demanda, i es van convocar les parts a la vista de judici per al dia 18 de maig de 2004, que s'hagué de suspendre, però, vist que no es podia localitzar el demandat i, atés que són negatives totes les perquisicions, es va citar mitjançant edictes l'esmentat demandat, per a la vista de judici del dia 7 de març de 2005. No hi va comparéixer el demandat, que va ser declarat en rebel·lia. La part actora es va ratificar en el seu escrit de demanda, llevat del desallotjament, ja que el demandat va lliurar les claus, i només amb la proposta documental, es va donar per conclòs el judici, declarant-se vist per a sentència.
  
3. Declare com a fets provats els següents:
  
Mitjançant un document privat de data 11 de gener de 2003, Vicente Blasco Alapont, va arrendar a Roque Gallegos Navarro un habitatge moblat siti a València, siti al carrer de Crevillent, número 10, porta 34, pel preu de 450 euros/mes més despeses. L'arrendatari va deixar de pagar 5.310,58 euros, en concepte de rendes, i després de presentar la demanda, va lliurar les claus.
  
Fonaments de dret:
  
1. Acreditada l'existència d'un contracte d'arrendament d'habitatge entre les parts, l'esmentat contracte hi té força de llei i ha de complir-se (articles 1.091 i 1.256 C.C.). El demandat, en deixar de pagar la renda, ha incomplit la seua obligació fonamental (article 17 LAU i 1.555 C.C.), cosa que habilita l'arrendador per a resoldre de ple dret el contracte (article 27.2.a LAU) i per a reclamar la renda (article 40 LAU).
  
2. Pertoca el pagament d'interessos legals (articles 1.101 i 1.108 C.C.) i la condemna en costes (article 394 LEC).
  
Decisió: Estime íntegrament la demanda presentada per la procuradora senyora Santacatalina Ferrer, en nom i representació de Vicente Blasco Alapont i María Jesús López Llácer, contra Roque Gallegos Navarro, declare resolt el contracte d'arrendament que lliga les parts respecte de l'habitatge siti a València, al carrer Crevillent, número 10, porta 34, i condemne l'esmentat demandat a pagar cinc mil tres-cents deu euros i cinquanta-huit cèntims (5.310,58 €), més els interessos legals corresponents, i a pagar-ne les costes.
  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).
  
El recurs s'ha de preparar mitjançant un escrit que es presentarà en este Jutjat, en el termini de cinc dies hàbils comptadors des de l'endemà de la notificació, limitat a citar la resolució apel·lada, on es manifeste la voluntat d'interposar un recurs, amb la indicació dels pronunciaments que impugna (article 457.2 LECn).
  
Esta és la meua sentència, que pronuncie, mane i firme.»
  
Atés que es desconeix l'actual domicili o residència de la part demandada, mitjançant la provisió de 6 d'abril de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, i a petició de la part actora, ha acordat la publicació del present edicte en el Diari Oficial de la Generalitat Valenciana per a dur a terme la diligència de notificació de sentència número 48, dictada en les actuacions en data 8 de març de 2005 al demandat rebel, Roque Gallegos Navarro.